《官廨凉夕醉成》
宋代·董嗣杲

湓江城里九江驿，今作分司主人宅。
我脱富池榷茶责，借住宽閒忘主客。
移栽庐山竹半百，障得西厢斜日赤。
西风摇影失半壁，梦觉只疑泥土窄。
呼酒当天聊复适，说诗正可凉风夕。
银河万顷镕琼色，旷放莫名狂太白。
留此亦好归亦得，免使向人说离拆。
月明酒醒尘绝迹，直欲骑鲸泛空碧。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。